ПРОТОКОЛ № 33
от заседанието на Комисия „международна дейност” на ВСС, 
проведено на 03.07.2014 г.

	Днес, 03.07.2014 г., четвъртък, 11.45 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

	      ПРЕДСЕДАТЕЛ: 	Соня Найденова 
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев - отсъства
					Милка Итова

На заседанието присъства експертният сътрудник на комисията: Христина Тодорова – директор на дирекция „Международна дейност”.

1.ОТНОСНО: Писмо от Националния институт по правосъдието във връзка с втора покана за кандидатстване за участие в краткосрочни стажове на Обменната програма на Европейската програма за съдебно обучение 2014 г.

Комисия „Международна дейност”
Р Е Ш И:

1.1.	ДА СЕ ОПРЕДЕЛИ от страна на Националния институт на правосъдие по-кратък срок за приемане на кандидатури, след което те да бъдат препращани на ВСС за предварително становище.

1.2.	ОДОБРЯВА текста на обявата като препоръчва на НИП да включи в нея следните допълнителни изисквания:

-	като условие в обявата да изиска от кандидатите да представят и предварително разрешение за участие в стажа от административния ръководител, за прокурорите – и от Главния прокурор на Република България;

-	да се посочи, че предимство ще имат тези кандидати, които не са участвали в предишни дългосрочни и краткосрочни стажове по Програмата за обмен.

2.ОТНОСНО: Предложение за включване на допълнителна информация на интернет страницата на ВСС, Раздел „Регистър на международните проекти и програми”.

Комисия „Международна дейност”
Р Е Ш И:

2.1.	ДА СЕ ПУБЛИКУВА на сайта на ВСС в Раздел „Регистър на международните проекти и програми” информация за членовете на екипите за управление на всички проекти с бенефициент Висшия съдебен съвет.

2.2.	ПЕРИОДИЧНО ДА СЕ ПУБЛИКУВАТ в Раздел „Регистър на международните проекти и програми” предоставените доклади от страна на ръководителите на проекти за изпълнение на дейностите, както и отчетите за усвояване на средствата, съгласно Решение на ВСС по протокол № 12/13.03.2014 г.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА